APSTIPRINĀTS

ar VSIA “Latvijas Radio” valdes

02.03.2020. rīkojumu Nr.33/ A1 – 10.1.

|  |
| --- |
|  |

**VSIA „Latvijas Radio” (reģ. nr. 40003080614)**

**konkursa**

**par Latvijas Radio**

**JURISTA/ JURISTES amata vietu**

**nolikums**

1. **Konkursa vispārīgie noteikumi**

Nolikums nosaka kārtību, kādā tiek organizēts un norisinās pretendentu atlases atklāts konkurss (turpmāk – Konkurss) uz VSIA „Latvijas Radio” (turpmāk – Radio) Juridiskās daļas jurista / juristesamata vietu.

1. **Jurista / juristes pienākumi ietver:**
	1. Izstrādāt juridiskos dokumentus (līgumus, licences, vēstules, pilnvaras u.c. dokumentus).
	2. Sagatavot iekšējos juridisko dokumentus, tai skaitā lēmumu un rīkojumu projektus, nolikumus u.c. Radio pamatdarbības jomā.
	3. Sagatavot informāciju iesniegšanai valsts un pašvaldību institūcijām.
	4. Sagatavot atbildes iesniedzējiem par Radio satura veidošanas un citiem jautājumiem.
	5. Sniegt konsultācijas darba devējam un darbiniekiem par Radio pamatdarbības juridiskajiem jautājumiem.
	6. Sekot līdzi judikatūras aktualitātēm un informēt darba devēju un darbiniekus par izmaiņām normatīvajos tiesību aktos.
	7. Sagatavot dokumentus, t.sk. prasības pieteikumus un paskaidrojumus, tiesvedību procesiem.
	8. Saskaņā ar atsevišķu pilnvarojumu pārstāvēt Radio Latvijas Republikas tiesā.
	9. Saskaņā ar atsevišķu pilnvarojumu pārstāvēt Radio intereses iestādēs.
	10. Sadarboties ar Radio struktūrvienībām, kā arī savas kompetences ietvaros fiziskajām un juridiskajām personām ārpus Radio.
2. **Konkursa komisijas sastāvs**
	1. Konkursa komisijas (turpmāk – Komisija) sastāvā tiek iekļauti:
		1. Komisijas vadītāja LR valdes priekšsēdētāja;
		2. Komisijas locekļi:
			1. Valdes locekle finanšu vadības jautājumos;
			2. Administratīvā direktore, Juridiskās daļas vadītāja;
			3. Finanšu direktore, Finanšu daļas vadītāja;
			4. Personāla daļas juriste - personāla speciāliste.
	2. Komisijas sastāvs var tikt mainīts gadījumā, ja tam ir objektīvi iemesli– Komisijas locekļa slimība vai cita neplānota prombūtne.
	3. Jautājumus, kas nav noregulēti šajā nolikumā, izlemj Komisija, balsojot ar vienkāršu balsu vairākumu.
3. **Pieteikšanās konkursam un konkursa termiņi**
	1. Pēc Konkursa izsludināšanas pretendenti iesniedz nolikumā noteikto informāciju **līdz** **2020.gada 13.martam**, to nosūtot elektroniski uz elektroniskā pasta adresi darbs@latvijasradio.lv ar norādi „VAKANCE: JURISTA/JURISTES AMATS”.
	2. **Pretendentiem tiek izvirzītas šādas amata prasības:**
		1. augstākā izglītība tiesību zinātnēs;
		2. vēlama 3 gadu pieredze jurista amatā, vēlams, mediju jomā;
		3. izpratne par autortiesību regulējumu, fizisko personu datu aizsardzību, publiskiem iepirkumiem, mediju tiesībām;
		4. zināšanas un izpratne par publiskas personas kapitālsabiedrību pārvaldību un saimnieciskās darbības organizācijas principiem;
		5. izpratne par Radio kā sabiedrisko mediju, tā darbības pamatprincipiem;
		6. spēja strādāt ar lielu informācijas apjomu, prasme patstāvīgi vērtēt faktus sistēmiski, analizēt datus, paredzēt un novērtēt riskus, piedāvāt problēmu risinājumu un argumentēt viedokli;
		7. augsta precizitāte pienākumu izpildē;
		8. labas komunikācijas, argumentācijas un sadarbības prasmes;
		9. teicamas valsts valodas zināšanas, labas vismaz vienas svešvalodas zināšanas;
		10. labas *MS Office* lietotāja prasmes.
4. **Pretendentiem jāiesniedz:**
	* 1. motivācijas vēstule;
		2. Curriculum Vitae (CV) – obligāta prasība norādīt kontakttālruņa numuru un e-pasta adresi;
		3. izglītību apliecinošu dokumentu kopijas.
5. **Konkursa norise**
	1. Konkurss norit trīs kārtās.
	2. Konkursa pirmajā kārtā **2020.gada 16.martā** Komisija vērtē pretendenta iesniegto informāciju. **Uz otro kārtu tiek virzīti pretendenti, kuri ir iesnieguši visu pieprasīto informāciju** **un kura formāli atbilst Konkursa nolikuma 3. un 4.punktam**.
	3. Laikā **no 2020.gada 17.marta līdz 2020.gada 20.martam** Radio Personāla daļa organizē darba intervijas ar pretendentiem, kuri izturējuši pirmo kārtu. Personāla daļa pa tālruni vienojas ar pretendentu par darba intervijas laiku, nepieciešamības gadījumā nosūtot informāciju uz pretendenta elektroniskā pasta adresi. Darba intervija notiek Radio telpās Doma laukumā 8, Rīgā.
		1. Uz Konkursa trešo kārtu tiek virzīti trīs labākie pretendenti, kuri **2020.gada 24.martā pilda praktisko uzdevumu.**
		2. Komisija līdz **2020.gada 27.martam** pieņem lēmumu par Konkursa uzvarētāju.
6. **Pretendenta vērtēšanas kritēriji**
	1. Konkursa pirmajā kārtā Komisija vērtē pretendenta iesniegtās informācijas atbilstību nolikumam un atbilstību Konkursa prasībām, kā arī profesionālo piemērotību amata vietai, pamatojoties uz pretendenta iesniegtajiem pieteikuma dokumentiem: CV un motivācijas vēstuli un izglītību apliecinošo dokumentu kopijām.
	2. Konkursa otrajā kārtā Komisija vērtē pretendenta sniegumu darba intervijā, pārliecinoties par pretendenta atbilstību Konkursa prasībām un profesionālo piemērotību amata vietai.
	3. Konkursa trešajā kārtā Komisija vērtē pretendenta sniegumu, veicot praktiskos uzdevumus.

**7. Pretendentu vērtēšanas kārtība**

* 1. Komisija pretendentus vērtē Komisijas sēdēs, kuras sasauc Komisijas vadītājs.
	2. Otrajā kārtā katrs Komisijas loceklis vērtē katra pretendenta individuālo sniegumu darba intervijā, aizpildot individuālā vērtējuma veidlapu (Pielikums Nr.1).
	3. Katrs Komisijas loceklis kritērijus vērtē četru punktu sistēmā, attiecībā uz katru pretendentu katru no četriem kritērijiem novērtējot ar vienu no šādām atzīmēm: 4 – teicami, 3 – labi, 2 – viduvēji, 1 –vāji.
	4. Otrajā kārtā tiek aprēķināts katra Komisijas locekļa piešķirto vērtējumu vidējais aritmētiskais, saskaitot katra kritērija vērtējumu un izdalot ar kritēriju skaitu. Tiek aprēķināta otrās kārtas kopīgā vidējā atzīme katram pretendentam, saskaitot vidējos aritmētiskos vērtējumus un izdalot ar Komisijas locekļu skaitu.
	5. Pretendenti, kas ieguvuši kopīgo vidējo atzīmi, kas nav zemāka par trīs, tiek izvirzīti trešajai kārtai.
	6. **Gala lēmums par pretendentiem tiek pieņemts līdz 2020.gada 27.martam** Komisijas noslēguma sēdē, Komisijai kopīgi nonākot pie galīgā secinājuma par darba tiesisko attiecību uzsākšanu ar pretendentu vai pieņemot lēmumu par Konkursa noslēgšanos bez rezultātiem.
	7. Komisija, motivējot savu lēmumu, ir tiesīgi izvēlēties jebkuru no pretendentiem, kurš izvirzīts galīgā lēmuma pieņemšanai, vai arī neizvēlēties nevienu no tiem.
	8. Komisijas locekļu individuālo vērtējumu veidlapas ir neatņemamas konkursa sastāvdaļas.
	9. Par savu lēmumu Komisija informē visus pretendentus, kuri piedalījās otrajā kārtā. Komisijai nav jāpamato savs lēmums.

**Pielikums Nr.1**

pie

VSIA „Latvijas Radio” konkursa

par jurista/ juristes amata vietu

(otrā kārta)

**Komisijas locekļa \_\_\_\_\_\_\_\_\_\_\_\_\_\_\_\_\_\_\_\_\_\_\_**

**darba intervijas**

**individuālā vērtējuma veidlapa**

saskaņā ar konkursa nolikuma 5.2. punktā noteiktajiem vērtēšanas kritērijiem un 6.3.punktā noteikto vērtēšanas kārtību

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.** | **Pretendenta****vārds, uzvārds** | **Pirmais kritērijs:** | **Otrais kritērijs:** | **Trešais kritērijs:** | **Ceturtais kritērijs:** | **Kritēriju vērtējuma kopējā summa**(1+2+3+4) | **Vidējais aritmētiskais**((1+2+3+4)/ 4) |
| 1. |  | Profesionālā kompetences un pieredze  | Izpratne par Radio kā sabiedrisko mediju  | Izpratne par Radio kā valsts kapitālsabiedrību | Izpratne par autortiesību jautājumiem, fizisko personu datu aizsardzību, publiskiem iepirkumiem. |  |  |